ત્યાર બાદ ભાજપના તત્કાલીન પ્રમુખ નીતિન ગડકરીએ સ્મૃતિ ઇરાનીને ભાજપ મહિલા મોરચાના રાષ્ટ્રીય અધ્યક્ષ બનાવ્યાં હતાં. જોકે તેમનો અસલી રાજકીય ચહેરો ર૦૧૪ની લોકસભા ચૂંટણીમાં જોવા મળ્યો હતો. જ્યારે તેમને કોંગ્રેસના ઉપાધ્યક્ષ રાહુલ ગાંધી સામે ઉતારવામાં આવ્યાં હતાં. તેમને માત્ર ૧પ દિવસ જ પ્રચાર કરવા માટે સમય મળ્યો હતો, રાહુલને પણ પોતાની પરંપરાગત બેઠક જીતવા માટે બહેન પ્રિયંકાનો સહારો લેવો પડયો હતો.